Khaled Ahmed Taleb

Khaled Ahmed Taleb, også kjent som Benyamin Ahmed, (født 1975 i DjiboutiLøy for å få opphold i Norge – NRK.no) er en tidligere Arbeiderparti-politiker og medlem av Hamar kommunestyre og Hedmark fylkesting.Ahmeds profil på Hedmark fylkeskommunes nettside  Han har også hatt høye verv i Arbeidernes ungdomsfylking (AUF) som fylkessekretær i AUF i Hedmark.

Han er opprinnelig fra den afrikanske staten Djibouti, nord for Somalia. I Djibouti har han oppgitt at han jobbet som lærer og drev et amatørteater. I 2002 reiste til Norge som asylsøker. Han oppgav da ikke at han var fra Djibouti, men fra Somalia, for å øke sjansene for å få opphold.

I Norge meldte han seg inn i Arbeiderpartiet og begynte å arbeide som morsmålslærer. I 2011 ble han kåret til årets medmenneske av Mental Helse Hamar for sitt sterke engasjement for ungdom i Hamar. I 2011 var han en av de som overlevde massedrapene på Utøya, men mistet  broren sin.Khalid snublet over sin døde bror – TV2.no

I mai 2013 ble han i Hedmarken tingrett dømt til fengsel i 120 dager for falsk forklaring i forbindelse med asylsøknaden sin.Kaled dømt til 120 dagers fengsel – NRK.no. Han hadde da frasagt seg sine politiske verv og meldt seg ut av Arbeiderpartiet.  I oktober 2013 fattet Utlendingsdirektoratet vedtak om utvisning fra Norge. Ahmed klaget på vedtaket, men utvisningsvedtaket ble stadfestet av Utlendingsnemnda.Dagbladet

I april 2015 ble det kjent at han hadde forlatt Norge og returnert til Djibouti.

 Referanser 

Kategori:Lokalpolitikere i Hamar
Kategori:Ap-politikere i Hedmark
Kategori:Tillitsvalgte i AUF
Kategori:Personer fra byen Djibouti
Kategori:Personer fra Hamar kommune
Kategori:Fødsler i 1975
Kategori:Overlevende etter massedrapene på Utøya i 2011